વેટ ડિપાર્ટમેન્ટે તાજેતરમાં ચેકપોસ્ટ ઉપર ૧પ૦થી વધુ કર્મચારીઓને છ મહિનાનો ઓર્ડર કર્યો છે. સામાન્ય રીતે ચેકપોસ્ટ પર ચાર મહિનાના ઓર્ડર થતા હોય છે, પરંતુ આ વખતે છ મહિનાના ઓર્ડર થયા છે. જેના કારણે કર્મચારીઓમાં રાજી કરતાં નારાજી વધુુ જોવા મળી રહી છે. કર્મચારીઓનું કહેવું છે કે ચેકપોસ્ટ ફરજ ઉપરનો છ મહિનાનો સમય એટલે કુટુંબથી દૂર… લાઇફ ડિસ્ટર્બ થઇ જાય છે!! હવે ચાર મહિનાના બદલે છ મહિના એટલે કે બે મહિના વધુના ઓર્ડર કરતાં કર્મચારીને રાજી કરાવે છે કે નારાજી તે તો સમય જ કહેશે! પરંતુ વેટ ડિપાર્ટમેન્ટના કર્મચારીઓમાં ઓર્ડર મળતાં ભારોભાર નારાજી અને આક્રોશ ચોક્કસ જોવા મળી રહ્યો છે.